04/07/2018 | Administración LocalMunicipal
Culleredo
Secretaría Xeral
Autorización suspensión provisional dos obxectivos de calidade acústica durante festa Santísimo Vilaboa

Suspensión Provisional dos Obxectivos de Calidade Acústica na Área Acústica Residencial durante a celebración das festas patronais de Vilaboa na honra ao “Santísimo”. D. José Ramón Rioboo Castro, Alcalde do Excmo. Concello de Culleredo en data 25/06/2018 adoptou o acordo que transcrito di: RESOLUCIÓN Vista a instancia subscrita por Don GUSTAV LUALI DIAZ VALDES en representación da ASOCIACIÓN SANTA MARÍA DA O, na que solicita autorización para a celebración dunha festa popular na honra ao Santísimo, no lugar de VILABOA, parroquia de RUTIS, deste termo municipal, os días 6, 7, 8, 9 e 10 de xullo de 2018. Visto o informe proposta da Xefa de servizo de dinamización, formación e emprego no tocante a necesidade de emisión dun edicto por parte da Alcaldía para regular a suspensión provisional dos obxectivos de calidade acústica residencial durante a celebración das festas patronais de Vilaboa na honra ao “Santísimo”. RESOLVO PRIMEIRO.- Autorizar a suspensión provisional dos obxectivos de calidade acústica na área acústica de tipo a. “Sectores do territorio con predominio de solo de uso residencial” do Decreto 1367/2007, de 17 de novembro, sobre zonificación acústica e que ven a desenvolver a Lei 37/2003, limitada á seguinte zona limitada polas rúas: 1. Praza da Igrexa de Vilaboa 2. Avenida Vilaboa, nº144 a 146 e as súas zonas de influencia (zonas de influencia que estenderanse a 50 metros aproximadamente): SEGUNDO.- Publicar o presente Decreto no Taboleiro de Edictos do Concello de Culleredo para o seu coñecemento xeral. Contra a presente resolución, que pon fin á vía administrativa poderá interpoñerse recurso potestativo de reposición ante a Alcaldía-Presidencia, no prazo dun mes a contar desde o día seguinte ao da notificación do presente acto, ao abeiro do establecido no artigo 124.1 da Lei 39/2015, de 1 de outubro, do procedemento administrativo común das administracións públicas; ou ben, directamente, recurso contencioso-administrativo ante o Xulgado do Contencioso-Administrativo de A Coruña que corresponda, no prazo de dous meses, desde o día seguinte ao da recepción da presente notificación, de acordo co establecido nos artigos 8.1 e 46.1 da Lei 29/1998, de 13 de xullo. Non poderá interpoñerse recurso contencioso-administrativo, se se interpuxera o potestativo de reposición, en tanto non se resolva expresamente ou se produza a desestimación presunta do mesmo polo transcurso do prazo dun mes desde a súa interposición, de acordo co establecido no artigo 124 da Lei 39/2015, de 1 de outubro. Neste caso, o prazo para a interposición do recurso contencioso-administrativo será de dous meses desde a resolución expresa do recurso, a contar desde o día seguinte ao da notificación do mesmo; ou ben, seis meses, a contar desde o día seguinte en que deba entenderse desestimado por silencio administrativo o citado recurso potestativo de reposición. En todo caso, poderá interpoñer calquera outro recurso que estime conveniente para a defensa dos seus intereses. O que comunico para o xeral coñecemento. Culleredo, 28 de xuño de 2018 O alcalde José Ramón Rioboo Castro